దీనిని ‘షరియత చట్టం’ సమర్థించదునెలకోసారి చొప్పున 3 నెలలకు చాన్స్పెళ్లి సమయంలోనే ఖాజీతో చెప్పిస్తాంముస్లిం పర్సనల్ లా బోర్డు అఫిడవిట్న్యూఢిల్లీ, మే 22: ముస్లిం మహిళలకు సంకటంగా మారిన ముమ్మారు(త్రిపుల్) తలాక్ అంశంపై దేశవ్యాప్తంగా చర్చ జరిగి, సుప్రీం కోర్టు ధర్మాసనం ఆగ్రహం వ్యక్తం చేసిన నేపథ్యంలో ముస్లిం పర్సనల్ లా బోర్డు దిగి వచ్చింది. నిన్న మొన్నటి వరకు తలాక్పై తమ పట్టును వీడేది లేదని భీష్మించిన లా బోర్డు.. తాజాగా ఒకేసారి(సింగిల్ సిట్టింగ్) ముమ్మారు తలాక్ చెప్పడం ‘షరియత చట్టం’ సమర్థించదని ప్రకటించింది. ఒకేసారి ముమ్మారు తలాక్ చెప్పే సంస్కృతిని పాటించకుండా చర్యలు తీసుకుంటామని, దంపతులు విడిపోయే పరిస్థితి వస్తే.. నెలకు ఒకసారి చొప్పున మూడు నెలలు తలాక్ చెప్పేలా సూచిస్తామని స్పష్టం చేసింది.ఈ విషయంపై వివాహ ఒప్పంద(నిఖా నామా) సమయంలోనే ఖాజీ(మత పెద్ద)లు పెళ్లి కుమారుడు, పెళ్లి కుమార్తెకు వివరంగా చెప్పాలని సూచిస్తామని పేర్కొంది. ఈ మేరకు ముస్లిం లా బోర్డు సుప్రీం కోర్టులో సోమవారం ఓ అఫిడవిట్ను దాఖలు చేసింది. వెబ్సైట్లు, సోషల్ మీడియా సహా ప్రచురణ మాధ్యమాల ద్వారా ఖాజీలకు ఈ విషయాన్ని విశదపరుస్తామని అఫిడవిట్లో తెలిపింది. ఒకేసారి ముమ్మారు తలాక్ చెప్పరాదని ఖాజీలు వివాహ సమయంలోనే పెళ్లి కుమారుడికి వివరించేలా చర్యలు తీసుకుంటామని పేర్కొంది. ‘‘దంపతుల మధ్య విభేదాలు ఏర్పడి.. విడాకులు తీసుకునే పరిస్థితి వచ్చినా.. ఒకేసారి ముమ్మారు తలాక్ చెప్పడం ‘షరియత’ సమర్ధించదు’’ అని ముస్లిం పర్సనల్ లా బోర్డు సెక్రటరీ మహమ్మద్ ఫజ్లుర్రహీం చెప్పారు. కాగా, ప్రధాన న్యాయమూర్తి జస్టిస్ జేఎస్ ఖేహార్ నేతృత్వంలోని ఐదుగురు న్యాయమూర్తుల ధర్మాసనం ఈ అఫిడవిట్ను నిశితంగా పరిశీలించింది.ఈ సందర్భంగా లా బోర్డు తరఫున సీనియర్ న్యాయవాది కపిల్ సిబల్ సుప్రీం కోర్టులో వాదిస్తూ.. రాముడు అయోధ్యలో పుట్టాడనేది ఒక విశ్వాసమని, దానికి రాజ్యాంగ బద్ధత లేదని, అదేవిధంగా తలాక్ కూడా అంతేనని సమర్ధించారు. ఇది కేవలం విశ్వాసానికి సంబంధించిందని చెప్పారు. కాగా, దంపతుల మధ్య తలెత్తే వివాదాల పరిష్కారానికి ముస్లిం లా బోర్డు కొన్ని మార్గదర్శకాలను రూపొందించినట్టు కపిల్ సిబల్ సుప్రీం కోర్టుకు తెలిపారు. వీటిలో ప్రధానంగా దంపతులు తమ వివాదాన్ని మధ్యవర్తి ద్వారా పరిష్కరించుకునే వెసులుబాటు ఉంటుందన్నారు.
deenini ‘shariyata chattam’ samarthinchadunelakosaari choppuna 3 nelalaku chanspelli samayamlone khajito cheppistammuslim parsanal laa bordu affidavitnilly, mee 22: muslim mahilalaku sankatamgaa maarina mummaru(tripul) talak amsampai desavyaaptamgaa charcha jarigi, supreem kortu dharmasana aagraham vyaktam chesina nepathyamlo muslim parsanal laa bordu digi vachindi. ninna monnati varaku talaakpai tama pattunu veededi ledani bheeshminchina laa bordu.. taajaagaa okesari(singil sitting) mummaru talak cheppadam ‘shariyata chattam’ samarthinchadani prakatinchindi. okesari mummaru talak cheppe samskrutini patinchakunda charyalu teesukuntaamani, dampatulu vidipoye paristhiti vaste.. nelaku okasari choppuna moodu nelalu talak cheppela suuchistaamani spashtam chesindi.ee vishayampai vivaha oppanda(nikha nama) samayamlone khaji(matha pedda)lu pelli kumarudu, pelli kumaarteku vivaramgaa cheppaalani suuchistaamani perkondi. ee meraku muslim laa bordu supreem kortulo somavaram oo afidavitnu daakhalu chesindi. websitelu, soshal media sahaa prachurana maadhyamaala dwara khajilaku ee vishayaanni visadaparustaamani afidavitlo telipindi. okesari mummaru talak chepparaadani khajilu vivaha samayamlone pelli kumarudiki vivarinchela charyalu teesukuntaamani perkondi. ‘‘dampatula madhya vibhedaalu erpadi.. vidaakulu teesukune paristhiti vachina.. okesari mummaru talak cheppadam ‘shariyata’ samardhinchadu’’ ani muslim parsanal laa bordu secretery mahammad fajlurraheem cheppaaru. kaga, pradhaana nyaayamuurti justis js khehar netrutvamloni aiduguru nyaayamuurtula dharmasana ee afidavitnu nisitamgaa pariseelinchindi.ee sandarbhamgaa laa bordu tarafuna seanier nyaayavaadi kapil sibal supreem kortulo vaadistuu.. ramudu ayodhyalo puttadanedi oka vishwaasamani, daaniki raajyaamga baddhata ledani, adevidhamgaa talak kuudaa antenani samardhinchaaru. idhi kevalam vishwaasaaniki sambandhinchindani cheppaaru. kaga, dampatula madhya talette vivaadaala parishkaaraaniki muslim laa bordu konni maargadarsakaalanu roopondinchinattu kapil sibal supreem kortuku telipaaru. veetilo pradhaanamgaa dampatulu tama vivaadaanni madhyavarti dwara parishkarinchukune vesulubaatu untundannaaru.